Înaltpreasfințitul Părinte Mitropolit Nifon, Arhiepiscopul Târgoviștei , Mitropolit onorific și Exarh patriarhal, a primit luni vizita Excelenței Sale Kathleen Ann Kavalec, Ambasador al Statelor Unite ale Americii în România, la Reședința eparhială.
Ambasadorul Statelor Unite în România s-a aflat în județul Dâmbovița pentru a vizita locul de amplasament al viitoarei centrale SMR de la Doicești.
Cu această ocazie, Excelența Sa, Doamna Kathleen Ann Kavalec, și-a exprimat aprecierea cu privire la implicarea eparhiei în ajutorarea refugiaților ucraineni.
Au fost discutate subiecte ce privesc rolul Bisericii ca reper moral, rolul dialogului inter-creștin și inter-religios și găsirea de soluții la problemele contemporane la nivel mondial.
La întâlnire au participat Kimberly Barr, Consilier economic, Jessup Taylor, Consilier economic adjunct, și Dana Stănescu, specialist economic.
Din partea Arhiepiscopiei Târgoviștei au participat pr. Ionuț Adrian Ghibanu, Vicar eparhial, și pr. Alin Ștefan, Secretar eparhial.
Foto credit: Arhiepiscopia Târgoviștei